runetrust/blame-folketinget-dk huggingface dataset:
Vivi Kier (KF), 2010-11-16:
Jeg har også hørt ministeren tilkendegive gerne at ville svare og redegøre for noget, og noget af det, jeg har brug for, hvis vi skal diskutere det her videre i udvalgssammenhæng, er at få en vurdering af, hvad det her ville koste, hele økonomien i det.
Aage Frandsen (SF), 2002-11-19:
Ja, vi har under den tidligere regering i forbindelse med en forespørgsel her i Folketinget, foreslået, at man fra dansk side i langt højere grad skal betragte det her som et grænseoverskridende problem, og det vil sige, at det er EU, man skal anvende i den forbindelse for at sikre, at de afgifter, man har i de forskellige lande, har et minimumsniveau.
Mads Rørvig (V), 2015-01-28:
Men ministeren svarede ikke på mit spørgsmål, for når ministeren engang får gennemregnet det her – det kan være, at ministeren ikke er minister på det tidspunkt, men når nogen laver den her beregning – tror jeg, de vil komme frem til, at der ikke er 28,5 mia. kr. i olieindtægter.
Troels Lund Poulsen (V), 2017-05-24:
Jeg synes faktisk, at hr. Mattias Tesfaye kom til at indrømme noget meget fornuftigt, nemlig kritikken af den gamle, røde regering om, at man sagt med et tømrerudtrykt, tror jeg, havde forlænget det med brædder, altså at man ikke havde fået lavet en fast årlig bevilling.
Henning Hyllested (EL), 2014-06-03:
Jeg citerer fra Københavns Kommunes høringssvar til den supplerende VVM-redegørelse og de to bekendtgørelser, som følger lovforslaget, hvori Københavns Kommune direkte skriver, at der kan opstå tvivl om grundlaget for reguleringen og for naboernes mulighed for at modtage kompensationer.
Steffen W. Frølund (LA), 2024-11-01:
Der er desuden en perlerække af større og mindre tiltag i det her gigantiske lovforslag: Deltidsbrandmænd skal ikke betale afgift ved køb af dagsbeviser for privatbenyttelsestillæg, godtgørelse for motorbrændstof til fiskerifartøjer, korrekt betaling af registreringsafgift på leasingområdet, rammer for genoptagelse af sager om afgifts- og værdifastsættelser, at man kan købe rutebilletter 14 dage før kørslen, osv. osv.
Tom Behnke (KF), 2011-12-20:
Og så kan man der se, hvad det er, der er sket i forhold til antallet af kriminelle handlinger, og hvad forklaringen er på det. Men det er rigtigt, at samtidig med det, vil man jo også være nødt til, når man sætter den kriminelle lavalder ned til 14 år, at tage hånd om det, når 14-årige laver mere bagatelagtig kriminalitet, selvfølgelig må man det.
Morten Bødskov (S), 2008-11-19:
Jeg tror, vi er rigtig mange, som føler med finansministerens anstrengelser for at tale regeringens politik ind i Paradis, for der er, tror jeg, rigtig mange, som har meget, meget svært ved at forstå, at man hører, at nu har kommunerne fået en ekstra milliard kroner til at investere i ældreområdet og i daginstitutioner og folkeskoler, og så finder man ud af, at der åbenbart ikke er en ekstra milliard kroner
Kristian Thulesen Dahl (DF), 2010-09-07:
Så har der været en lang række områder, der jo i finanslovforslaget også er angivet som nogle temaer, der skal diskuteres, nemlig folkeskolen, politiforlig osv., som jeg valgte at bruge min ordførertale på, også de ting, hvor vi har et bud, som måske er lidt bredere end en ren finanslovdiskussion.
Zenia Stampe (RV), 2023-12-14:
Der tror vi jo, at det vil have en langt større effekt for hele landet, at vi investerer i de mange statslige arbejdspladser, ikke mindst uddannelsesarbejdspladser, der i forvejen er, end at vi rykker få styrelser, som der så måske er tre lokalsamfund der kan få gavn af.
Ole M. Nielsen (KRF), 1999-11-30:
De kunne i høj grad være med til at sikre, at der kunne ske en positiv udvikling med små produktionsenheder med beboelse osv. uden for byområderne, uden at det i øvrigt måtte have lov til at ødelægge miljøet og idyllen på landet, for det er vi enige om at det ikke må have lov til.
Margrete Auken (SF), 2003-04-23:
Det var en af de muligheder, som Michael Christiansen gjorde, hvad han kunne for at få stoppet, fordi det var så åbenlyst, at man, hvis man lavede det, ikke længere havde brug for noget som helst andet end selvfølgelig at skabe gode vilkår for operaen, hvad vi får nu.
Pernille Rosenkrantz-Theil (EL), 2002-10-24:
Så vil jeg gerne bede fru Else Theill Sørensen om også at bekræfte, bare for en god ordens skyld, at vi på venstrefløjen på ingen måde har holdt fast i det tal, de økonomiske vismænd kom med til at starte med, men hele tiden har sagt, at der var tvivl om sagen, specielt selvfølgelig efter at de økonomiske vismænd og Skatteministeriet er kommet med andre beregninger.
Lars Barfoed (KF), 2011-11-17:
Jeg og Det Konservative Folkeparti vil altid gerne diskutere det, hvis det er sådan, at der er problemer med kontrol med regeringen i Danmark, og hvis det er sådan, at mindretallet ikke har mulighed for at kontrollere regeringen; vi er helt med på at få stillet spørgsmål, at få undersøgt tingene i tilstrækkelig grad, men der må være en balance i tingene.
Jeppe Kofod (S), 2000-05-15:
Ifølge UN Aids er godt 24 millioner mennesker i Afrika hiv-/aidsramte, gennemsnitslevealderen for kvinder i f.eks. Malawi er nede på 30 år, og om 5 år vil der være 25 millioner forældreløse børn som følge af aidsepidemien.
Carolina Magdalene Maier (ALT), 2016-11-17:
Til det andet spørgsmål: Ja, vores nuværende finansordfører og tidligere retsordfører har tidligere udtrykt, at hun støttede det her forslag, og faktisk har det her lovforslag afledt megen diskussion i gruppeværelset hos Alternativet – det kan jeg godt afsløre fra talerstolen.
Flemming Hansen (KF), 2003-04-30:
Når man vil skrive en artikel, hvor man gerne vil gøre et stort indtryk, så ved vi alle sammen, at man skal være to om den, og han har skrevet en artikel sammen med Venstres amtsborgmester fra Vejle Amt, hvor de to i fuldstændig enighed har sagt, at det eneste rigtige er, at vi udvider de motorveje, for motorveje er løsningen i et moderne samfund.
Stine Brix (EL), 2014-04-29:
Men alligevel forstår jeg faktisk ikke, hvordan det kan blive liberalt, at man på den måde går ind og straffer mennesker, som træffer et valg, et frivilligt valg, om at bruge et stof, som de oplever gavner dem i forhold til smerter, kramper, eller hvad de nu ellers har af sygdom.
Thomas Adelskov (S), 2004-02-24:
Jeg er ikke en af de ordførere, der i forbindelse med den omtalte artikel i et større dansk dagblad var ude at sige en masse om geografi, så jeg var ikke at finde på den liste over ordførere, som hr. Aage Frandsen omtaler. Hvad angår skolemad, som jeg ikke fik nævnt før, har vi egentlig ikke noget principielt synspunkt om, at det skal være helt eller delvis kommunalt finansieret, som det ligger i loven i dag.
Per Clausen (EL), 2008-12-12:
Det, der har været vældig interessant i debatten, er jo også, at da jeg deltog i Teknologirådets konference om det her, havde jeg forventet, at der var i det mindste én fra byggebranchen eller én fra en byggefagforening, der havde stillet sig op og havde sagt: Rolig nu, nu må I ikke gå for hurtigt frem.
Kim Edberg Andersen (NB), 2023-04-11:
Det er, når vi har en Rebildsag, hvor guderne skal vide der skete forfærdelige ting, og det eneste, der skete for de her ansatte dernede, var, at der var en kommunaldirektør, der efter lang tid lige stillede op i Nordjyske og sagde: Ej, det er heller ikke godt nok; vi gør det bedre fremadrettet.
Liv Holm Andersen (RV), 2013-05-07:
Men ikke alt er godt, og når jeg hører historier om jøder, der ikke tør gå med kalot, om homoseksuelle, der bliver slået ned i århusianske parker, eller om muslimer, der får smidt sten gennem ruden til deres moskeer, gør det mig oprigtig talt ked af det, for det kan naturligvis ikke være rigtigt.
Charlotte Dyremose (KF), 2003-04-22:
Vi er meget positive over for forslaget, netop fordi vi ønsker at sikre den nødvendige fleksibilitet i børnefamilierne, sikre, at børnefamilierne får mulighed for at tilrettelægge deres hverdag og dermed også deres valg af daginstitution bedst muligt, så det eventuelt passer i forhold til, hvor en arbejdsplads måtte ligge, eller at man bor i nærheden af en daginstitution, der måtte ligge i en anden kommune.
Christine Antorini (SF), 1998-12-04:
Endelig vil jeg også godt spørge den socialdemokratiske ordfører, hvordan man tror, man kan løse det problem, at der skal findes plads til 3.100 flere unge allerede næste år, når det ikke er lykkedes regeringen i den aftale, der er lavet sammen med bl.a. SF, at finde tilstrækkeligt med studiepladser.
Kaare Dybvad (S), 2015-10-08:
Så vil De Konservative gøre sådan, som man også gjorde i forbindelse med kommuneaftalen, altså stemme nej og lade være med at gå med i finanslovsaftalen, hvis man ikke får de 600 mio. kr., som Finansministeriet vurderer at det vil koste at fastfryse grundskylden?
Bjarne Laustsen (S), 2008-04-11:
Vi har kunnet se, at man har givet skattelettelser til de rigeste i dette land, som måske ikke har behov for dem, og så vælger man altså her yderligere at belemre nogle små og mellemstore virksomheder, nystartede virksomheder, som er kommet i gang, med en tredje ledighedsdag.
Charlotte Fischer (RV), 2006-05-05:
For jeg er ligesom fru Charlotte Fischer meget optaget af det problem, at vi sådan set har en udmærket lovgivning og et udmærket tilskudssystem, hvor alle børn får det samme gratis tilbud, frem til de fylder 18 år, og så er der så nogle, der trækker vanerne med sig ind i voksenlivet, og andre, der ikke gør det.
Annie Lunde Hansen (CD), 2000-03-16:
Jeg vil gerne spørge Dansk Folkeparti: Hvor mange danskere tror Dansk Folkeparti, der står på venteliste til de boligforeninger eller til de boligbebyggelser, som har de meget, meget store problemer, både sociale tilfælde af vores egne plus også nogle problemer med indvandrere og flygtninge?
Margrethe Vestager (RV), 2006-03-03:
Det er væsentligt at få en diskussion om, hvorvidt vi kan få lavet en institutionsstruktur, der opfylder de to formål, som Venstres ordfører egentlig meget udmærket satte op i modsætning til hinanden: modsætningen mellem det at have stærke centrale miljøer, en stor faglig styrke, og så det, at hele landet er dækket med hensyn til uddannelser.
Christian Juhl (EL), 2012-06-13:
Er det gået fuldstændig hen over hovedet, at det er arbejdspladsen, man fokuserer på, og det vil sige, at når en privat parcelhusejer inviterer en håndværker ind, præciseres det blot, at så har man også inviteret de myndigheder ind, som har fri adgang til en arbejdsplads?
Birgitte Josefsen (V), 2011-05-19:
Vi ved, at Dansk Pædiatrisk Selskab anbefaler, at børn tilbydes insulinpumper, men vi har også noteret os, at Sundhedsstyrelsen har bedt selskabet om en nærmere redegørelse for de af selskabet foreslåede kriterier, og hvilke konsekvenser det foreslåede vil have.
Jann Sjursen (KRF), 2002-03-21:
Jeg skal ikke lægge skjul på, at mange af punkterne er vi fra Kristeligt Folkepartis side enige i, og jeg ser også mange af initiativerne i øvrigt ligge i forlængelse af den integrationspolitik, som den tidligere SR-regering stod for, og som vi også på en hel del områder bakkede op før folketingsvalget.
Rasmus Nordqvist (SF), 2022-02-03:
Ja, der kan godt være naturpleje i en nationalpark, og det er derfor, der sagtens kan ligge en naturnationalpark som en del af en nationalpark, men vi får jo ikke handlet på det her, før vi vælger at gå ind at gøre noget aktivt for naturen og har den tilgang, vi bliver nødt til at have, hvis vi skal genoprette naturen i Danmark, altså en økosystembaseret tilgang.
Keld Albrechtsen (EL), 2004-03-12:
Hr. Dohrmann var jo med til i Mexico at se de rystende erfaringer, der er med spredning af gmo - det er jo fuldstændig ude af kontrol i Mexico - så derfor vil jeg gerne spørge hr. Dohrmann, om Dansk Folkeparti vil støtte et forslag om, at før vi går videre med den her sag i udvalget, skal vi have opsamlet de internationale erfaringer, bl.a. om den situation, at spanske økologiske landmænd nu mister deres ret til at dyrke økologisk på grund af spredning fra produktionen i Spanien.
Carolina Magdalene Maier (ALT), 2016-02-25:
Det andet bekymringspunkt – eller opmærksomhedspunkt – er noget, som Det Etiske Råd også nævner i deres høringssvar, nemlig at det fremgår af lovforslaget, at klageadgangen over indgreb i selvbestemmelsesretten i somatikken skal følge den gældende klageadgang.
Bodil Kornbek (KD), 2003-12-05:
Det kunne jeg forstå at hr. Bent Bøgsted også mener, nemlig at det skal vi simpelt hen ikke finde os i. Så man er altså ikke afvisende, hørte jeg hr. Bent Bøgsted sige, og man vil også under udvalgsarbejdet se på det her spørgsmål. Jeg er meget åben, vil jeg sige til hr. Bent Bøgsted.
Per Clausen (EL), 2008-11-18:
Jeg vil godt spørge ministeren, om det ikke kunne tænkes, at det var fornuftigt ud fra nogle overordnede klimapolitiske hensyn, som statsministeren jo har gjort meget ud af her på det sidste, og også af samfundsøkonomiske hensyn, at man opmuntrede kommunerne til at foretage nogle investeringer i energibesparelser i deres bygninger, for vi må jo se i øjnene, at på trods af at det godt kan sandsynliggøres, at det på længere sigt kan betale sig for kommunerne, er de investeringer jo i stort omfang gået i stå i de senere år.
Jette Gottlieb (EL), 2021-02-23:
Det er så nogle praktiske ting, som jeg egentlig gerne vil have afklaret, men det skal ikke hindre, at vi stemmer for det her lovforslag, og vi er dødtrætte af det bøvl, der ligger i den måde, det er blevet til på, og den måde, det er blevet administreret på.
Sophie Løhde (V), 2014-04-24:
Rigtig mange patienter med behov for en lindrende indsats har i dag kontakt til både sygehus, almen praksis og egen kommune, og derfor er det netop de fagprofessionelles samarbejde, der er helt centralt, så vi kan få sikret en mere sammenhængende indsats, og at vi har fokus på uddannelses- og efteruddannelsesmuligheder for de relevante faggrupper.
Jakob Sølvhøj (EL), 2017-04-04:
Med den kassetænkning, som vi somme tider ser ude i kommunerne, også når en udgift skifter fra at være en ren kommunal udgift til en statslig udgift, kræver det ikke nogen voldsomt udviklet fantasi at gøre sig de overvejelser, at der kunne være kommuner, der ville synes, at det kunne være en vældig fordel, at de unge skifter fra en ordning, der er fuldt kommunalt finansieret, til en statsligt finansieret ordning.
Marie Krarup (DF), 2020-06-16:
Og det er det, der har fået os i Dansk Folkeparti til at bede om denne forespørgselsdebat, der forhåbentlig vil kaste lys over, hvordan de forskellige partier vil løse problemet med, at små børn i meget høj grad bruger deres tid i institutioner i dag, samt hvordan der måske kan findes enighed om at gå i gang med at undersøge, om det ikke skulle være muligt at finde nogle fælles løsninger på problemet.
Ane Halsboe-Jørgensen (S), 2025-04-22:
Derfor synes jeg også, at det er på sin plads at dvæle lidt ved det faktisk ret vilde i, at vi nu i næsten to årtier har haft en bred alliance om netop det mellem Socialdemokratiet, Venstre, Radikale, Konservative og DF, og at de partier i årevis har taget ansvar for, at når vi levede længere, afspejlede det sig i vores pensionsalder.
Søren Søndergaard (EL), 2024-11-20:
Revisionshuset Deloitte har udtalt, at man mener, ministeriets tolkning af EU-dommen er »søgt«, mens en KPMG-partner er »meget skeptisk« og peger på, at andre EU-lande ikke vil ændre regler efter dommen – andre lande vil ikke ændre regler efter EU-dommen.
Lone Møller (S), 2006-01-24:
Jeg tror, der er mange avislæsere, der i juleferien sad tilbage med det meget, meget klare indtryk, at nu rykkede man virkelig i de partier, der stod bag den gamle regeringskonstellation, og det har jo prognosen for sig, for dengang hævede man også egenbetaling på tandpleje – ikke?
Jonas Dahl (SF), 2008-05-09:
Derfor kan vi også godt fra SF's side støtte det, som fru Kirsten Brosbøl og hr. Jesper Langballe var inde på, nemlig at vi skal op på de her 400 mio. kr., og jeg har også tidligere hørt Venstres ordfører tilkendegive, at det, der står i lovforslaget, ikke er godt nok.
Karen Ellemann (V), 2009-12-02:
Vi må og skal utrætteligt se individuelt og konkret på alle de sager, og hvis det handler om, at man har vanskeligt ved eksempelvis at betale sin husleje og få pengene til at slå til til huslejen, fordi man måske bor i en for dyr lejlighed, eller hvis det handler om, at man er uden for arbejdsmarkedet, er det da ting, som vi netop tager løbende tager hånd om.
Karsten Lauritzen (V), 2011-12-20:
Det ville glæde mig, hvis justitsministeren går på talerstolen og siger, at han også godt kan se, at det er et problem, og lad os da i fællesskab arbejde for at få det lavet om, så hårdkogte kriminelle ikke længere skal belønnes med et statsborgerskab, bare fordi de er statsløse.
Line Barfod (EL), 2009-11-12:
Og derfor burde vi sikre, at de, der kun har arbejdsløshed som problem og ikke andet, er i a-kasse-systemet, at de får nogle dagpenge, der er til at leve for, og at man så sikrer, at de faktisk også kan få en indkomst, som er til at leve for, sådan som vi skal snakke om i forbindelse med et andet forslag lidt senere i dag.
Morten Messerschmidt (DF), 2021-01-19:
Sagen er, at hvis man gennemgår de 47 dommere, der så sidder og har overhøjheden over både dette Ting og den danske Højesteret i dag, så er det jo en betragtelig andel af dem, der aldrig nogen sinde har praktiseret ved en national domstol.
Jørgen Estrup (RV), 1998-09-08:
Det er ikke blot, som det blev sagt under forhandlingerne om pinsepakken, en stramning over for det private forbrug; det er i høj grad også en stramning over for det offentlige forbrug, både det kommunale og det statslige. Det er klart, at det, som især kan mærkes, nok er de strukturændringer, der blev gennemført med pinsepakken, med mindre gældsætning og mindre belåning af friværdi.
Erika Lorentsen (RV), 2010-04-27:
Alle de problemer, der har været i forbindelse med den her madordning, skyldtes efter vores vurdering, at man ikke havde sikret sig, at kvaliteten af maden til børnene var god nok, og jeg håber, at der i fremtiden vil blive gjort meget for virkelig at sørge for både sund og velsmagende mad af høj kvalitet til børnene, således at det med tiden bliver noget, som alle vælger til, og det dermed bliver en naturlig del af institutionen.
Per Stig Møller (KF), 2005-04-29:
har vi jo præcis dér adgangen til at drøfte de forhold, hr. Kiel er utilfreds med i området, og vi har også på baggrund af den samarbejdsaftale kunnet diskutere toldaftalerne og komme til et resultat omkring toldaftalerne, som vi ikke havde kunnet uden disse aftaler.
Rasmus Stoklund (S), 2021-04-08:
Jeg synes da, ministeren svarede, at der er et arbejde i gang nu med at udarbejde en model, og at der er et samarbejde med bl.a. også KL om, hvordan den så endelig skal udformes, men at det jo i øvrigt hænger sammen med vores plan og mål om at etablere et modtagecenter i et tredje land.
Benedikte Kiær (KF), 2010-04-21:
Den 3-årige tidshorisont giver kommunerne mulighed for at planlægge indsatsen bedst muligt, og på den måde får den enkelte kommunalbestyrelse mulighed for at indhøste de mest fornuftige effektiviseringer og foretage de mest hensigtsmæssige tilpasninger i overensstemmelse med lokale muligheder, ønsker og behov.
Tom Behnke (FP), 1999-04-08:
I mellemtiden går staten imidlertid ind og henter sin andel af gevinsten, og der burde være parallelitet, således at de nye transmissionsafgifter først slog helt igennem for forbrugerne, når det var konstateret, at elpriserne var faldende. Fremskridtspartiet er også utilfreds med den rolle, som skatteministeren spiller.
Kristian Thulesen Dahl (DF), 2002-01-10:
Vi har jo fået at vide, at i morgen vil man offentliggøre den lange række af nævn og råd og udvalg osv., som regeringen vil foreslå nedlagt, og med den iver, der er for at undgå at få oprettet et nyt institut på miljøområdet, kan man forudse, at der vil være et kæmpeflertal her i Folketinget for virkelig at få ryddet op og få nedlagt en masse af de institutter og udvalg og nævn, der skal rådgive om alverdens forskellige forhold.
Pia Kristensen (DF), 2004-01-20:
Vi er enige i, at det er vigtigt at forbedre og udvikle de faglige kvalifikationer hos plejefamilierne, og som jeg forstod på socialministeren, er der nedsat en styregruppe, der skal komme med et udspil vedrørende forberedende kurser. Jeg må da sige, at det er betryggende at vide, at Familieplejen Danmark er med i denne styregruppe, for de ved, hvad de taler om.
Rosa Eriksen (M), 2025-04-22:
Vi behandler L 187, som også er et lovforslag, vi behandlede sidste år, men som har en solnedgangsklausul, som vi gerne vil forlænge, og det her lovforslag handler om en håndtering af de aktive adoptionssager, og det handler om en varetagelse af pas og udsendelse af opfølgningsrapporter til afgiverlandene.
Helle Thorning-Schmidt (S), 2015-05-12:
Igen må jeg bare sige, at jeg godt forstår, at oppositionen i et valgår skal finde alle mulige ting, men det er ganske enkelt forkert at påstå, at vi om eftermiddagen på den dag, hvor jeg lavede det internationale pressemøde i Statsministeriet, skulle have vidst, at det forholdt sig anderledes i forhold til tidslinjen.
Karsten Hønge (SF), 2016-05-10:
Det er jo rigtigt, men mon ikke det i forbindelse med den her ordning ender med, som det jo så ofte gør, når vi laver forskellige støttede foranstaltninger, at være det offentlige, der kommer til at gå foran – med en markant lavere løn, end det eksempelvis vil være, hvis man får oprettet et igu-forløb i byggeriet, hvor lønnen så vil ligge på over det dobbelte?
Peter Kofod (DF), 2024-09-10:
Det var bare ikke det, vi blev stillet over for af regeringen, og jeg deler sådan set regeringens mål på det her lille område, der handler om, at vi selvfølgelig skal kunne sørge for, at der er virksomheder i Danmark, der sætter gang i beskæftigelsen, der sætter gang i dansk økonomi, og som sørger for, at vi har råd til at investere.
Leif Lahn Jensen (S), 2017-04-20:
Jeg vil ikke finde mig i som en, der tager ansvar for det her, når jeg hører sådan nogle historier, som Dansk Folkeparti tager fat på, og alle de andre historier, at det kommer til at ske, for det er ikke meningen med det, og det er ikke det, vi vil, og det er ikke det, vi skal i fremtiden.
Jens Peter Vernersen (S), 2002-10-24:
Det er min opfattelse, at det, jeg selv har bidraget til, der er fremsat af SF, Enhedslisten, Det Radikale Venstre og Socialdemokratiet, er langt mere præcist i det, der bør ske, og derfor havde det også glædet mig, om man havde sagt: Det er det, vi vil vedtage.
Rasmus Prehn (S), 2011-12-13:
Så vi vil gerne i tæt dialog også med Dansk Folkeparti om at finde en løsning, så vi i første omgang får det lovforslag, som ligger, og som er vedtaget, om, at man skal have ordningen med alkolåse i straffedes biler, til at fungere, for jeg forstår, at det ikke fungerer optimalt endnu, at det ikke rigtig er blevet implementeret.
Søren Egge Rasmussen (EL), 2025-11-07:
For det handler om tillid – tillid til, at vores retssystem virker, tillid til, at konkursbehandlinger ikke er en legeplads for økonomisk kriminalitet, og tillid til, at lønmodtagere og almindelige mennesker ikke står tilbage som de eneste tabere, når virksomheden går ned.
Benny Engelbrecht (S), 2022-12-20:
Som det fremgår af bevillingsloven, som er meget kort, så skal det være sådan, at regeringen bemyndiges til at opkræve lovhjemlede skatter og statens øvrige indtægter, og at regeringen bemyndiges til i samme tidsrum at afholde de udgifter, der er nødvendige for at opretholde og videreføre ministeriers, styrelsers og øvrige statslige institutioners og virksomheders drift samt andre foranstaltninger iværksat med hjemmel i lov, tidligere bevillingslov eller given bevilling i øvrigt – og det er det.
Johs. Poulsen (RV), 2007-05-30:
Det kan man selvfølgelig gøre op i et tal, 175.000 t, der sådan umiddelbart, når det er sagt ud i den blå luft, lyder af noget, men virkeligheden er jo, at det udgør en forsvindende lille del af den samlede danske CO2-udledning og dermed også kun bidrager marginalt, hvis man er allermest positiv over for regeringspartiernes egne beregninger.
Pernille Rosenkrantz-Theil (S), 2024-05-03:
Jeg vil bare sige, at jeg var med til at gennemføre forslaget dengang og sætte de godt 70 mio. kr. af, og i forbindelse med barnets lov har vi også udvidet muligheden for børn, der vokser op med misbrug i familien, for at få adgang til behandling uden forældrenes samtykke.